Šv. Pranciškus Asyžietis
Šventasis Pranciškus Asyžietis (lot. Franciscus de Assisi, Franciscus Assisiensis, Pranciškus Asyžietis gimė kaip Giovanni di Pietro di Bernardone (liet. Jonas, Petro sūnus, Bernardo anūkas) (g. tarp 1181 m. gruodžio mėn. ir 1182 m. rugsėjo mėn. Asyžiuje, Spoleto kunigaikštystė (dabartinė Italija) – m. 1226 m. spalio 4 d. Asyžiuje, Popiežiaus valstybėje (dabartinė Italija)) – vienuolis, katalikų šventasis, įkūręs Mažesniųjų brolių ordiną (labiau žinomas kaip pranciškonų ordinas) bei prisidėjęs prie Šv. Klaros Neturtėlių seserų ordino įkūrimo. Yra Italijos, gyvūnų, katalikybės plėtros, gamtosaugos ir prekybininkų globėjas. Jo relikvijos saugomos Šv. Pranciškaus Asyžiečio bazilikoje.